Αγγειακοί όγκοι μαστού
Creators: name: Δεληκωνσταντίνου, Ηρακλής Παναγιώτη
Publisher: name: Aristotle University of Thessaloniki
Year: 2023
Subjects: Αγγειακές βλάβες
Αγγειοσάρκωμα
Αιμαγγείωμα
Vascular lesions
Angiosarcoma
Haemangioma

description: Οι αγγειακοί όγκοι του μαστού περιλαμβάνουν μια ετερογενή ομάδα καλοήθων, άτυπων και κακοήθων βλαβών. Είναι σπάνιες βλάβες και αντιπροσωπεύουν μόνο μια μειοψηφία των παθολογιών του μαστού. Οι πιο συχνές είναι τα αιμαγγειώματα ενώ τα αγγειοσαρκώματα είναι σπάνια και μπορεί να είναι πρωτοπαθή ή δευτερογενή επί εδάφους λεμφοιδήματος ή μετά από ακτινοθεραπεία. Η διαφορική διάγνωση αυτών των βλαβών παθολογοανατομικά, είναι δύσκολη, κυρίως σε παρασκευάσματα βιοψίας διά κόπτουσας βελόνης. Όλες οι παράμετροι, κλινικές, ακτινολογικές και ιστολογικές, θα πρέπει να λαμβάνονται υπόψη ώστε να επιτευχθεί μια ακριβής παθολογοανατομική διάγνωση. Σύμφωνα με την ταξινόμηση των όγκων του μαστού κατά τον Παγκόσμιο Οργανισμό Υγείας, οι αγγειακές βλάβες του μαστού περιλαμβάνουν τα αιμαγγειώματα, την αγγειωμάτωση, τις άτυπες αγγειακές βλάβες και το πρωτοπαθές και δευτεροπαθές αγγειοσάρκωμα. Τα αιμαγγειώματα είναι καλοήθη και η εκτομή τους δεν είναι απαραίτητη όταν υπάρχουν οι ιστολογικές και ακτινολογικές ενδείξεις που επαληθεύουν την διάγνωση. Η αγγειωμάτωση του μαστού είναι μια σπάνια, καλοήθης αγγειακή βλάβη που μπορεί όμως να αναδείξει μια πιο επιθετική συμπεριφορά τοπικά. Οι άτυπες αγγειακές βλάβες είναι καλοήθεις οντότητες δευτερογενείς, μετά από ακτινοθεραπεία. Μπορεί να υποτροπιάσουν και σπάνια να εξελιχθούν σε αγγειοσάρκωμα. Διάφορες επικουρικές ανοσοϊστοχημικές εξετάσεις είναι απαραίτητες για την επιβεβαίωση της διάγνωσης τόσο της αγγειωμάτωσης του μαστού όσο και των άτυπων αγγειακών βλαβών, καθώς και για τη διαφοροποίησή τους από τα αγγειοσαρκώματα. Τα αγγειοσαρκώματα του μαστού είναι επιθετικοί όγκοι με κακή πρόγνωση. Η βαθμονόμηση των αγγειοσαρκωμάτων βασίζεται σε ιστολογικά χαρακτηριστικά και έχει αποδειχθεί ότι συσχετίζεται με την πρόγνωση του ασθενούς. Η θεραπεία τους περιλαμβάνει ολική μαστεκτομή η οποία συχνά συνδυάζεται με μετεγχειρητική ακτινοθεραπεία ή/και προεγχειρητική χημειοθεραπεία.
description: Vascular tumours of the breast embrace a heterogeneous group of benign, atypical, and malignant lesions. They are uncommon and represent only a minority of the breast pathologies. The most common entities are the haemangiomas while angiosarcomas are rare and could be primary or secondary to lymphedema or radiation. The differential diagnosis of these lesions could be challenging, especially in the core biopsy setting. All parameters, clinical, radiologic, and histologic, should be taken in count for an accurate diagnosis. According to the World Health Organization (WHO) classification of breast tumours, vascular lesions of the breast include haemangiomas, angiomatosis, atypical vascular lesion, primary angiosarcoma and secondary angiosarcoma. Haemangiomas are benign and their excision is not necessary when there are enough histological and radiological clues. Breast angiomatosis is a rare benign vascular proliferation which may show a more aggressive behaviour topically. The atypical vascular lesions are benign entities secondary to radiotherapy. They can recur and rarely progress to angiosarcomas. Ancillary immunohistochemical tests are necessary to confirm the diagnosis of both breast angiomatosis and atypical vascular lesions, and also differentiate them from angiosarcomas. Breast angiosarcomas are aggressive tumours with poor prognosis. Grading of breast angiosarcomas is based on histologic features and it has been shown to correlate with patient's prognosis. Their treatment involves surgery which is usually combined with adjuvant radiotherapy and/or neo-adjuvant chemotherapy.